
Резюме: Тази статия представя резултатите от българската адаптация на скала „Лъжа” от въпросника на М. Бонд, измерващ защитни стилове и защитни механизми. Изследвани са 994 лица, мнозинството са от 15 до 35 години. Всички айтеми имат оптимална трудност, добра дискриминативна мощност. Потвърждава се оригиналната факторна структура на скалата. Надеждността й като вътрешна консистентност и по метода тест-ретест е приемлива. Изведени са норми по скалата и тъй като не се установяват значими различия между отделни социални категории лица по бала им по скалата, то не се налага нормиране за различните социални категории. По отговорите на отделни айтеми са установени значими различия по пол, възрастови подгрупи, семейно положение, занимание, които различия са по посока на очакванията съгласно резултатите на някои автори, прилагали други скали, измерващи социална желателност. 

This paper presents the results from the Bulgarian adaptation of Scale Lie from M. Bond’s questionnaire measuring defense styles and defense mechanisms. The subjects were 994 and the majority of them were from 15 to 35 years old. All items had an optimal difficulty, and good discriminative power. The factor structure of the scale was confirmed. Its reliability as internal consistency and test-retest reliability is acceptable. The norms were defined for the whole sample, not differentiated by social categories, because there were not any significant differences on the scale score between the social categories of people. There were some significant differences on some items in gender, age sub-groups, family status, and occupation. These differences were consistent with some other authors’ findings when using some other scales measuring social desirability.  

Въведение 
Някои индивиди докато попълват въпросници предпочитат да описват себе си положително. Те преувеличават своите силни страни и постижения, а отричат или омаловажават недостатъците и неуспехите си. Опитват да опишат себе си като сходни на стандартите и нормите в тяхната общност и обществото (Moss, 2008). Хората описват себе си по благоприятен начин, за да получат одобрението на другите (Crowne, 1983). Социална желателност е тенденцията да се отговаря по такъв начин, че да се избегне критика, тенденцията да се търси похвала (Hebert et al., 1997).
Социалната желателност е защитна тенденция на индивидите в съответствие със социалните норми и вярвания (Левтерова, Д. и Герганов, Е., 2008: 385). Съгласието с айтеми, които са социално желателни и невъзможни да се случат отразява механизми на защитно поведение (Jacobson & Ford, 1966). Лицата с висока мотивация за одобрение предпочитат използването на защитни механизми като потискане, отрицание и формиране на реакция (Lobel, Kashtan & Winch, 1987). Социалната желателност често е неосъзнавана от лицата, които я проявяват (Golding & Lichtenstein, 1970).  

Някои лица съобщават нереалистично позитивни описания на себе си, в които изглежда са убедени. Други лица съзнателно и преднамерено изопачават описанието на себе си, за да заблудят други хора (Paulhus, 2002: 56). Тенденцията да се дават социално желателни отговори може да се дължи на неточности в себевъзприемането и на съзнателен стремеж на лицето да се представи в благоприятна светлина (Паспаланова, Е., 1985: 4).
Социалната желателност е потребност от социално одобрение и приемане (Hicks, 1964: 24). Лицата с висока потребност от одобрение се стремят да получават положителни оценки от другите (Паспаланова, Е., 1985). Преживяването на одобрение от другите допринася за повишаване на самооценката (Митева, Д., 2006: 199), но от друга страна високата самооценка е свързана с ниска мотивация за одобрение (Lemay & Ashmore, 2006). Социалната желателност има несъзнателни компоненти и служи за запазване на самоуважението, поддържане на положителна самооценка, което я свързва със защитните механизми на личността. 

Скали за социална желателност измерват зависимост от одобрение и защитни тенденции (Crowne, 1983). Хората с висока потребност от социално одобрение използват повече защитни механизми, прилагат конформно поведение в много и различни ситуации (Hicks, 1964: 28-29). Защитният стил на себепредставяне служи за предпазване на лицето от социално неодобрение и е свързан с конформизма (Johnson, 1989: 568).
Целта на настоящето изследване е да представи българската адаптация на скала „Лъжа” от въпросника на М. Бонд, измерващ защитни стилове. В български условия са адаптирани няколко методики, измерващи социална желателност, като често използвани са тези от въпросника на Х. Айзенк (Паспаланов, И., Щетински, Д. и Айзенк, С., 1984; Николов, М., 1992), на Краун и Марлоу (Паспаланова, Е. 1985), както и от MMPI (Кокошкарова, А., 1984; Шишков, А. и Витанова, Н., 2004), но настоящата методика най-тясно свързва социалната желателност със защитни стилове и механизми според концепцията на нейния автор М. Бонд (Bond & Bonsack, 1994; Bond & Wesley, 1996).  
Методологически инструментариум - скала Лъжа от Въпросник защитни стилове (Defense style questionnaire – DSQ 88) на М. Бонд

В България при изследване на лица от 19 до 52 години (лишени от свобода и живеещи на свобода) е използван Въпросник Защитни стилове - Defense style questionnaire – DSQ 88 на М. Бонд (Мадолев, В., 2005: 9, 44), но не е включена скала Лъжа от този тест, както и не са посочени данни за надеждността на никоя от скалите на методиката. 

Английската версия на DSQ от 1984 г. е преработвана няколко пъти (97 айтема, 81 айтема, 67 айтема, 78 айтема) и в окончателния си вариант включва 88 айтема, които изследват четири защитни стила – неадаптивен, разрушаващ имиджа, самопожертвувателен и адаптивен, както и скала Лъжа (9 айтема, които не се отнасят до нито един защитен стил). На всеки айтем се отговаря по 9-степенна скала от напълно несъгласен (1) до напълно съгласен (9), като само крайните позиции на скалата са означени вербално. В Канада са извлечени норми по скалите със защитните стилове – средно аритметични и стандартни отклонения, но не са посочени норми по скала Лъжа (Bond, 1984; Bond & Wesley, 1996). 
DSQ 88 е създаден на основата на психоаналитичната теория и DSM-III-R (Soultanian et al., 2005). Валидността на методиката е проверявана чрез експертна оценка от трима психоаналитици всеки айтем какво мери. Защитните стилове са нормирани чрез средно аритметична и стандартно отклонение. Тяхната надеждност е проверявана по метода тест-ретест и чрез алфа на Кронбах. Създателят на методиката не е посочил данни за надеждността на скала Лъжа (Bond, 1984; Bond & Wesley, 1996). 
В по-кратките версии на въпросника не се включват айтеми от скала Лъжа (Schauenburg et al., 2007; Zeigler-Hill & Pratt, 2007; Bond, 2004; Soultanian et al., 2005).

В настоящето изследване използвахме скала Лъжа от пълната форма на въпросника DSQ-88, предоставен от създателя му М. Бонд.  Скала Лъжа е преведена на български език от 3 психолози и филолог. Този превод е съпоставен с независимия превод на тази скала, направен от друг психолог (виж Таблица 1). 

Таблица 1 Айтемите от скала „Лъжа” на въпросника на М. Бонд – на български (два независими превода) и английски

	Скала „Лъжа” в превод от Ст. Стоянова, Н. Иванчев и С. Савова
	Скала „Лъжа” в превод от В. Мадолев (непубликувана)
	Айтемите от скала „Лъжа” на английски (Bond, 1984)

	1. Рядко отлагам за утре това, което би трябвало да свърша днес.

напълно несъгласен 1 2 3 4 5 6 7 8 9  напълно съгласен
	6. Понякога отлагам за другия ден нещо, което трябва да свърша днес. силно несъгласен 1 2 3 4 5 6 7 8 9  силно съгласен
	6. Once in a while I put off until tomorrow what I ought to do today. 

Strongly Disagree 1 2 3 4 5 6 7 8 9 Strongly Agree

	2. Рядко мислите ми са толкова лоши, че не смея да ги споделя.

напълно несъгласен 1 2 3 4 5 6 7 8 9  напълно съгласен
	14. Понякога аз мисля за неща, които са толкова лоши, че не могат да се кажат. силно несъгласен 1 2 3 4 5 6 7 8 9  силно съгласен
	14. Once in a while I think of things too bad to talk about. 

Strongly Disagree 1 2 3 4 5 6 7 8 9 Strongly Agree

	3. От време на време се смея на неприлични шеги. 

напълно несъгласен 1 2 3 4 5 6 7 8 9  напълно съгласен
	15. Само понякога се смея на мръсен виц. силно несъгласен 1 2 3 4 5 6 7 8 9  силно съгласен
	15. Once in a while I laugh at a dirty joke. 

Strongly Disagree 1 2 3 4 5 6 7 8 9 Strongly Agree

	4. Понякога се разгневявам. напълно несъгласен 1 2 3 4 5 6 7 8 9  напълно съгласен
	20. Аз се ядосвам само понякога. силно несъгласен 1 2 3 4 5 6 7 8 9  силно съгласен
	20. I get angry sometimes. 

Strongly Disagree 1 2 3 4 5 6 7 8 9 Strongly Agree

	5. Понякога, когато не се чувствам добре, съм сърдит. напълно несъгласен 1 2 3 4 5 6 7 8 9  напълно съгласен
	26. Понякога, когато не се чувствам добре, се ядосвам. силно несъгласен 1 2 3 4 5 6 7 8 9  силно съгласен
	26. Sometimes when I am not feeling well I am cross. 

Strongly Disagree 1 2 3 4 5 6 7 8 9 Strongly Agree

	6. Не винаги казвам истината. напълно несъгласен 1 2 3 4 5 6 7 8 9  напълно съгласен
	31. Не винаги казвам истината. силно несъгласен 1 2 3 4 5 6 7 8 9  силно съгласен
	31. I do not always tell the truth 

Strongly Disagree 1 2 3 4 5 6 7 8 9 Strongly Agree

	7. Понякога на избори гласувам за някого, за когото знам много малко. напълно несъгласен 1 2 3 4 5 6 7 8 9  напълно съгласен
	38. Понякога гласувам при избори за този, който много малко познавам. силно несъгласен 1 2 3 4 5 6 7 8 9  силно съгласен
	38. Sometimes at elections I vote for men about whom I know very little. 

Strongly Disagree 1 2 3 4 5 6 7 8 9 Strongly Agree

	8. Бих предпочел да спечеля, отколкото да загубя игра. напълно несъгласен 1 2 3 4 5 6 7 8 9  напълно съгласен
	44. Аз бих желал в една игра да спечеля, отколкото да загубя. силно несъгласен 1 2 3 4 5 6 7 8 9  силно съгласен
	44. I would rather win than lose in a game. 

Strongly Disagree 1 2 3 4 5 6 7 8 9 Strongly Agree

	9. Не чета всяка статия във вестника всеки ден. напълно несъгласен 1 2 3 4 5 6 7 8 9  напълно съгласен
	48. Не чета уводната статия във вестника всеки ден. силно несъгласен 1 2 3 4 5 6 7 8 9  силно съгласен
	48. I do not read every editorial in the newspaper every day. 

Strongly Disagree 1 2 3 4 5 6 7 8 9 Strongly Agree

Изследвани лица

Изследването е проведено в периода ноември 2011 – юли 2012 г. в София (Национална спортна академия) и Благоевград (ЮЗУ „Неофит Рилски”). Изследваните лица живеят в различни населени места в страната. 

Изследваните лица са 994, от тях - 341 мъже (34,3%), 646 жени (65%) и 7 не са посочили своя пол (0,7%). 
Изследваните са със следното семейно положение – 672 са неженените (67,6%), 124 съжителстват съвместно без брак (12,5%), 67 са сключилите брак (6,7%), 17 са разведените (1,7%), 4 са овдовели (0,4%), а 110 изследвани лица (11,1%) не са посочили своето семейно положение. Само 37 изследвани са заявили, че имат деца (3,7%). 
215 от изследваните съобщават своя среден месечен доход. От тях 36  са със среден месечен доход под 100 лв., 42 са със среден месечен доход между 100 и 300 лв., 73 са със среден месечен доход между 300 и 500 лв. и 64 са със среден месечен доход над 500 лв.  

Изследвани са 140 работещи с различни професии (14,1%) – педагози, продавачи, икономисти, неквалифицирани професии и др. Изследвани са и 139 спортисти (14%), практикуващи различни видове спорт (най-много практикуват водни спортове, следвани от практикуващите отборни спортове). Останалата част от изследваните лица са 715 студенти от различни специалности в областите на естествените и обществени науки, които не се занимават системно със спорт (71,9%). 
334 изследвани лица (33,6%) са студенти І курс. 92 лица (9,2%) са студенти във ІІ курс. 137 лица (13,8%) са студенти в ІІІ курс. 54 изследвани (5,6%) са студенти в ІV курс. 21 изследвани (2,1%) следват магистратура. 354 изследвани не са посочили в кой курс се обучават (35,6%).
Изследваните са на възраст от 15 до 35 години, средна възраст 22 години. Изключили сме от сравнения по възрастови групи 18 изследвани лица (1,8%) на възраст между 36 и 56 години. 

Във възрастта 15-20 години изследваните лица са 419 (42,2%). Във възрастта 21- 25 години изследваните лица са 442 (44,5%). Във възрастта 26 – 30 години изследваните лица са 59 (5,9%). Във възрастта 31-35 години изследваните лица са 56 (5,6%).

Статистически методи за обработка на резултатите
Обработката на резултатите е извършена чрез софтуера SPSS като са приложени следните статистически методи – факторен анализ, дисперсионен анализ, t-критерий, хи-квадрат анализ, корелационни коефициенти (Гоев, В., 1996; Стоянова, С., 2007). 
Резултати от адаптирането на скала Лъжа от въпросника на М. Бонд за български условия
Айтем анализ

Относно привлекателността на всяка алтернатива за отговор за изследваните лица се установи, че по-малко от 5% от изследваните са избрали втората алтернатива на отговор на айтем „От време на време се смея на неприлични шеги”; първата, втората и третата алтернатива на отговор на айтем „Понякога се разгневявам”; първата, втората, третата и четвъртата алтернатива на отговор на айтем „Бих предпочел да спечеля, отколкото да загубя игра”; първата алтернатива на отговор на айтем „Не чета всяка статия във вестника всеки ден”. Т.е. много малко са несъгласните с тези айтеми, което говори освен за недобра функционалност на тези „дистрактори”, така и за искреността на изследваните лица. Приехме да оставих всички айтеми с 9 варианта на отговор, за да не се различават от оригиналната структура на въпросника на М. Бонд. 
Като процентно съотношение преобладават несъгласните лица (избрали отговори по айтема от 1 към 5) с твърдение №7 (Понякога на избори гласувам за някого, за когото знам много малко) - 65,7%; с твърдение №2 (Рядко мислите ми са толкова лоши, че не смея да ги споделя) – 53,6%; с твърдение №6 (Не винаги казвам истината) – 61%.

Като процентно съотношение преобладават съгласните лица (избрали отговори по айтема от 5 към 9) с твърдение №1 (Рядко отлагам за утре това, което би трябвало да свърша днес) – 60,8%; с твърдение №3 (От време на време се смея на неприлични шеги) – 70,8%; с твърдение №4 (Понякога се разгневявам) – 81,9%; с твърдение №5 (Понякога, когато не се чувствам добре, съм сърдит) – 61%; с твърдение №8 (Бих предпочел да спечеля, отколкото да загубя игра) – 87,5%; с твърдение №9 (Не чета всяка статия във вестника всеки ден) – 80,6%.

Що се отнася до трудността на айтемите от скала „Лъжа”, при всички тях коефициентите на асиметрия и ексцес са в диапазона [-2 ÷ 2], така че всички те са с оптимална трудност (виж Таблица 2). 
Таблица 2 Коефициенти на асиметрия и ексцес на айтемите от скала „Лъжа” на въпросника за защитни стилове на М. Бонд

	 Айтеми
	асиметрия
	ексцес

	1. Рядко отлагам за утре това, което би трябвало да свърша днес.
	-0,136
	-1,265

	2. Рядко мислите ми са толкова лоши, че не смея да ги споделя.
	-0,148
	-1,216

	3. От време на време се смея на неприлични шеги. 
	-0,892
	-0,252

	4. Понякога се разгневявам. 
	-0,848
	-0,217

	5. Понякога, когато не се чувствам добре, съм сърдит. 
	-0,475
	-0,928

	6. Не винаги казвам истината. 
	0,097
	-1,202

	7. Понякога на избори гласувам за някого, за когото знам много малко.
	0,285
	-1,277

	8. Бих предпочел да спечеля, отколкото да загубя игра. 
	-1,194
	0,425

	9. Не чета всяка статия във вестника всеки ден. 
	-1,109
	-0,125


Всички айтеми имат добра дискриминативна мощност, добре разграничават лицата с висок бал по скала „Лъжа” (силните с балове от 59 до 81) от тези с нисък бал по скалата – слабите с балове от 0 до 46 (виж Таблица 3). 
Таблица 3 Дискриминативна мощност на айтемите от скала „Лъжа”
	
	групи
	N
	Mean
	t|
	df
	P

	1. Рядко отлагам за утре това, което би трябвало да свърша днес.
	слаби
	245
	4,71
	5,73
	572
	0,0001

	
	силни
	329
	5,96
	
	
	

	2. Рядко мислите ми са толкова лоши, че не смея да ги споделя.
	слаби
	244
	3,95
	13,829
	570
	0,0001

	
	силни
	328
	6,71
	
	
	

	3. От време на време се смея на неприлични шеги. 
	слаби
	233
	4,897
	16,890
	389,017
	0,0001

	
	силни
	328
	7,94
	
	
	

	4. Понякога се разгневявам. 
	слаби
	239
	5,004
	16,857
	364,730
	0,0001

	
	силни
	329
	7,95
	
	
	

	5. Понякога, когато не се чувствам добре, съм сърдит. 
	слаби
	241
	4,44
	16,184
	445,070
	0,0001

	
	силни
	329
	7,39
	
	
	

	6. Не винаги казвам истината. 
	слаби
	236
	3,69
	11,108
	533,337
	0,0001

	
	силни
	328
	5,95
	
	
	

	7. Понякога на избори гласувам за някого, за когото знам много малко.
	слаби
	244
	3,23
	11,089
	568,520
	0,0001

	
	силни
	329
	5,63
	
	
	

	8. Бих предпочел да спечеля, отколкото да загубя игра. 
	слаби
	246
	5,75
	14,396
	347,537
	0,0001

	
	силни
	329
	8,34
	
	
	

	9. Не чета всяка статия във вестника всеки ден. 
	слаби
	244
	4,84
	17,834
	343,853
	0,0001

	
	силни
	329
	8,43
	
	
	


Факторен анализ и надеждност
Структурата на скала „Лъжа” беше проверена чрез конфирматорен факторен анализ по метода на главните компоненти, ортогонална ротация на факторните оси. КМО=0,663 и равнището на значимост на Bartlett's Test of Sphericity е под 0,05, което означава, че си заслужава да се интерпретират резултатите от факторния анализ. Извлечен е един фактор, който обяснява 22,72% от дисперсията на изходните променливи. Всички айтеми от скалата имат позитивни тегла над 0,3 по фактора (виж Таблица 4). 
Таблица 4 Тегла на айтемите по скала „Лъжа” от въпросника на М. Бонд за защитни стилове
	
	фактор

	
	1

	4. Понякога се разгневявам. 
	0,713

	5. Понякога, когато не се чувствам добре, съм сърдит. 
	0,61

	3. От време на време се смея на неприлични шеги. 
	0,609

	9. Не чета всяка статия във вестника всеки ден. 
	0,532

	8. Бих предпочел да спечеля, отколкото да загубя игра. 
	0,521

	6. Не винаги казвам истината. 
	0,353

	2. Рядко мислите ми са толкова лоши, че не смея да ги споделя.
	0,32

	7. Понякога на избори гласувам за някого, за когото знам много малко.
	0,31

	1. Рядко отлагам за утре това, което би трябвало да свърша днес.
	0,3


Извлеченият фактор включва всички айтеми от оригиналната скала „Лъжа” на въпросника на М. Бонд, така че наименованието на фактора остава „Лъжа (социална желателност)”. 

Надеждността като вътрешна консистентност на скалата е приемлива – α=0,684. Има само една отрицателна корелация между айтеми в скалата, но тя е слаба и незначима (r= -0,164). Няма айтем, който ако се премахне, надеждността като вътрешна консистентност да се повиши. 
Само при 15 изследвани лица, студенти в специалност Психология, е проверена надеждността по метода тест-ретест при интервал от време между тестиранията 6 месеца. Коефициентът на корелация на Пирсън е r=0,303, което означава значима положителна корелация – високи балове при първото тестиране се свързват с високи балове при второто тестиране и може да се приеме, че скалата е надежден измерител на социалната желателност.  
Норми

Нормите в България по скала Лъжа са: ниски резултати от 9 до 42, средни резултати от 43 до 63 и високи резултати от 64 до 81 (Х=53,44; SD=10,29).

Таблица №5 Честотно разпределение на изследваните лица според тяхната искреност

	Степени на искреност
	брой
	процент

	прекалено откровени
	168
	16,9

	средна степен на откровеност
	671
	67,5

	висока социална желателност
	155
	15,6


Сред изследваните лица е най-малък делът на проявилите висока социална желателност (виж Таблица 5).
За откровеността на изследваните и валидността на методиката може да съдим и по установената тенденция тези, които по-често се разгневяват, по-често и да се сърдят, когато не се чувстват добре (r=0,42).
Конструктна валидност

Някои автори отнасят проверката на факторната структура на въпросници към конструктната валидност – дали оригиналната факторна структура се потвърждава в български условия (Танева, С., 2009), което вече установихме. 

Не се установиха статистически значими различия между половете по проявената от тях социална желателност (t|985|=1,002; p=0,317). Обаче, жените значимо по-често от мъжете заявяват, че понякога се разгневяват (t|636|=2,654; p=0,008; Xжени=6,88; SDжени=2,17; Xмъже=6,46; SDмъже=2,41) и че, когато не се чувстват добре, се сърдят (t|979|=4,233; p=0,0001; Xжени=6,34; SDжени=2,45; Xмъже=5,63; SDмъже=2,55). 

Резултати в други държави показват, че мъжете и жените не се различават значимо по проявяваната социална желателност, измерена чрез скалата за социална желателност на Краун и Марлоу (Moss, 2008). По отношение на други методики, измерващи социална желателност (скала „Лъжа” от личностния въпросник на Айзенк), е установено, че момичетата и жените проявяват по-висока социална желателност, отколкото момчетата и мъжете (Николов, М., 1992: 13). 

Има данни, че с нарастването на социалната желателност нараства приспособяването към брака (Joshi & Thingujam, 2009) и намаляват разводите (Twenge  & Im, 2007). Сключилите брак проявяват висока социална желателност (Paulhus, 2002). При нашата извадка се установи, че няма статистически значими различия между лицата с различно семейно положение по тяхната социална желателност (F|4, 879|=1,168; p=0,323). Обаче сключилите брак заявяват, че по-рядко отлагат за утре това, което би трябвало да свършат днес, в сравнение с неженените/неомъжените (F|4, 878|=3,21; p=0,013; PDunnettT3=0,007; Xженени=6,43; SDженени=2,54; Xнеженени=5,29; SDнеженени=2,68). Също така неженените по-често си признават, че не винаги казват истината, в сравнение със сключилите брак (F|4, 870|=2,415; p=0,047; PLSD=0,028; Xженени=4,27; SDженени=2,54; Xнеженени=5; SDнеженени=2,6). Съжителстващите без брак по-често от нежените са несъгласни, че понякога на избори гласуват за някого, за когото знаят много малко (F|4, 876|=2,848; p=0,023; PLSD=0,01; Xсъжителство=3,74; SDсъжителство=2,79; Xнеженени=4,45; SDнеженени=2,86). Тъй като овдовелите в извадката са малко на брой, не ги включваме в сравнението по социална желателност между лицата с различно семейно положение.
С напредването на възрастта хората опитват да представят себе си по по-позитивен начин като в средна възраст тази тенденция е по-силна при жените, а за старите хора е по-силна при мъжете (Stoner & Panek, 1985). В нашата извадка изследваните са предимно в младежка възраст и се установи, че няма статистически значими различия между лицата от четирите възрастови групи (15-20 годишни, 21-25 годишни, 26-30 годишни и 31-35 годишни) по тяхната социална желателност (F|3, 972|=0,202; p=0,895). Възрастта не корелира значимо със социалната желателност (r=0,007). Обаче лицата във възрастта 21-25 години по-рядко отлагат днешната работа за утре, в сравнение с лицата от 15 до 20 години и с лицата от 31 до 35 години (F|3, 971|=2,717; p=0,044; PLSD2125-1520=0,025; PLSD2125-3135=0,09; X15-20=5,58; SD15-20=2,75; X21-25=5,17; SD21-25=2,61; X31-35=6,16; SD31-35=2,68). По-младите по-често споделят мислите си в сравнение с най-възрастните изследвани лица (F|3, 966|=3,219; p=0,022; P DunnettT2125-3135=0,048; P DunnettT1520-3135=0,03; X15-20=5,3; SD15-20=2,72; X21-25=5,37; SD21-25=2,64; X31-35=6,38; SD31-35=2,61).
При използване на скалата за социална желателност на Краун и Марлоу е установено, че няма значими различия между представители на подпомагащи, педагогически, административно-икономически и неквалифицирани професии по тяхната потребност от одобрение (Станоева, Г. и Стоянова, С., 2012). Принадлежността към специфична професионална група като например педагози, юристи и др. е свързана с по-високи резултати по скала Лъжа на MMPI (Бардов, И., 2008: 204). Високата потребност от социално одобрение е свързана с по-ниско равнище на безработицата (Twenge  & Im, 2007). При настоящето изследване не бяха установени статистически значими различия между работещи, спортисти и студенти  от други специалности по тяхната социална желателност (F|2, 974|=0,879; p=0,416). Обаче, работещите по-често споделят мислите си, в сравнение със студентите от други специалности (F|2, 968|=3,394; p=0,034; P DunnettT3=0,034; Xработещи=5,91; SDработещи=2,75; Xстуденти=5,27; SDстуденти=2,69), а студентите, когато не се чувстват добре, по-често заявяват, че се сърдят, в сравнение с работещите (F|2, 968|=3,525; p=0,03; PLSD=0,018; Xработещи=5,69; SDработещи=2,65; Xстуденти=6,23; SDстуденти=2,45).
Няма статистически значими различия между студентите от различни курсове на обучение (от 1 до 5 курс, т.е. магистратура) по тяхната социална желателност (F|4, 635|=1,332; p=0,257). Обаче четвъртокурсниците по-често от първокурсниците се съгласяват, че не четат всяка статия във вестника всеки ден (F|4, 634|=2,656; p=0,032; P DunnettT3=0,016; X1курс=6,76; SD1курс=2,73; X4курс=7,64; SD4курс=1,7).
Няма статистически значими различия, между изследваните, съобщили своите доходи, които варират в различни категории (под 100 лв., 101-300 лв., 301-500 лв., над 500 лв.), по тяхната социална желателност (F|3, 211|=1,147; p=0,331). 
Няма статистически значими различия между изследваните, съобщили, че имат деца и тези, които са заявили, че нямат деца, по социална желателност (t|442|=1,113; p=0,266). Обаче, изследваните с деца по-рядко отлагат за другия ден днешната работа, отколкото изследваните без деца (t|441|=2,366; p=0,018; Xбездеца=5,01; SDбездеца=2,63; Xсдеца=6,08; SDсдеца=2,67).
Заключение

Скала „Лъжа” от въпросника на М. Бонд притежава добри психометрични характеристики и може да бъде използвана за изследване на социална желателност. За допълнителна проверка на нейната валидност в бъдещи изследвания ще бъдат съпоставени резултатите по тази скала и по инструменти, измерващи конформизъм, защитни стилове и механизми, адаптивни стратегии и нива на адаптираност.

